ალმენდარესი
ალმენდარესი (ესპ. Almendares) — მდინარე კუბის დასავლეთ ნაწილში. სიგრძე 47 კმ. აქვს ჩრდილო-დასავლური მიმართულება. ერთვის ფლორიდის სრუტეს, ქალაქ ჰავანის სიახლოვეს. მდინარის წყალი გამოიყენება ქალაქ ჰავანის წყალმომარაგებისათვის. ნაპირებზე გაშენებულია ჰავანის საქალაქო პარკი, ანუ ალმენდარესი. აქვეა ლუდსახარში, ქაღალდის ქარხანა, სამშენებლო საწარმოეობი და სხვ. ამჟამად მდინარე ძლიერ არის დაბინძურებული. დაგეგმილია წმენდითი სამუშაოების ჩატარება.